Merkezê Îrtîbatî û Çapemenîye yê HPGyî eşkera kerd ke  gerîlayê bi nameyê Rûstem Cûdîyî  Heftanîn de şehîd bi.
HPGyî na eşkerayîye daye:
''Têkoşînê Azadîye yê Kurdîstanî pê xoverdayîş û çêranê pîlan heta ewro ame. Dewleta TCyî ya îşxalkere hêrişê xo yê îmhayî zêdînayî.
Xoverdayîşê Heftanînî yo ke vera operasyonê îşxalî gerîlayanê ma yê Modernîteya Demokratîke geş kerd, reyna vejîya werte. Her embazê/a ma ke nê xoverdayîşî de şehîd bi/bîye pê gonayîya xo destanêk nuşt.
Embazê ma Rûstem Cûdî 12ê temmuze de warê Xantûrî de wexto ke vera artêşa TCyî ya îşxalkere şer kerdêne rixmo ke birîndar bi bi roja şer kerd û dima ke cebilxaneyê ci qedîya teslîmê artêşa kolonyalîste nêbi û xo kendalan ra eşt war, şehîd bi. Zanayîşê derheqê nasnameyê embazê ma Rûstemî de wina yê:
Nameyê Qodî: Rûstem Cûdî
Name û Peyname: Suleyman Mahmut Hasan
Cayê Bîyayîşî: Serekaniyê
Maye-Pî: Mehdiye – Mahmut
Tarîx û Cayê Şehadetî: 12 Temmuza 2020î / Heftanîn
Îradeyê Apoyî yo fedayî yo ke teslîm nêno girewtene serra 1992î de şexsê embaze Bêrîtane de zî xîretê îşxalê Başûrê Kurdîstanî de zî teslîmê kolonyalîst û ajanan nêbi. Ewro Heftanîn de zî şexsê embaz Rûstemî de reyna xeta xoverdayîşî ya gerîlayan de nê îradeyî da dişmenan ro. Wext û mekan vurîyayî zî ruhê Rayber Apoyî qet nêvurîya. Embazê ma Rûstem pê şehadetê xo zerrîya Kurdîstanî de cayê xo girewt. Embazê ma Rûstemo ke morê xo xoverdayîşê Heftanînî, tim do rayîrê gerîlayan roşnî bikero. Embaz Rûstemî pê xoverdayîş û îradeyê xo heta guleyê xo yê peyênî şer kerd. Embazê ma Rûstem serra 2016î de Serêkanîyê ra tewrê gerîlayan bi û tim wezîfeyê xo ardî ca.  Embaz Rûstem pê şehadetê xo bi mîsalêkê xurtî yê temsîlê milîtanêkî.
Artêşa TCyî ya îşxalkere vera tewirê embazê ma Rûstemî Xantûr de çin bîye. Artêşa kolonyalîste warê Şeşdara de rayberîya fermandarîya Esmere de vera embazanê ma Bêrîvane û Ararate bin kewte. Warê Heftanînî de vera xoverdayîşê embazanê ma Amara, Memyan, Nucan, Zerya, Egîd, Mazlûm, Çiya, Şahin, Tolhildan, Goran, Viyan û Xabur bin kewte. Gerîlayê Kurdîstanî do wayîrê şehîdanê xo bivejîyê û vera îşxalkeran cewabê şarê kurdî bidê.
Sere de keyeyê erjîyayeyî yê embazê ma Rûstemî rê ma pêro şarê xo yê welatperwerî rê serweşîye wazenê û sond wanenê ke ma do xeta çêrîye ya embazê ma Rûstemî serfîraz bikerê.''
